
OBČINA KIDRIČEVO

Kopališka ulica 14
2325 Kidričevo

tel: 02/799-06-10, fax: 02/799-06-19

e-mail: obcina@kidricevo.si

PAGE  

Številka: 35280-1/2021
Datum: 8.3.2021
Občina Kidričevo, Kopališka ulica 14, 2325 Kidričevo, na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), dne 5.3.2021 objavlja
NAMERO O SKLENITVI NEPOSREDNE POGODBE
 
za najem garaž, ki se nahajajo na parc. št. 1019/124 k.o Lovrenc na Dravskem polju pri večstanovanjskem objektu z naslovom Kajuhova ulica 6
1. Najemodajalec: Občina Kidričevo, Kopališka ulica 14, 2325 Kidričevo, tel. 02/799-06-19, e-pošta: obcina@kidricevo.si.
2.  Predmet najema: posamezna garaža, izmed petih garaž, ki se nahajajo pri večstanovanjskem objektu na naslovu Kajuhova ulica 6. Vsaka garaža obsega 16,57 m2 in ima urejeno razsvetljavo. (zunanji izgled garaž se nahaja v prilogi).
3.  Pogoji:
3. 1. Ponudnik je lahko vsaka polnoletna fizična oseba ali pravna oseba.
3.2. Posamezni ponudnik lahko poda ponudbo za najem samo ene garaže oz. lahko na razpisu sodeluje samo za najem ene garaže.
Ponudnik s podano ponudbo ne more izbirati posamezne garaže, temveč bo izbiro prvi opravil tisti, ki bo ponudil najvišjo letno najemnino, ob izklicni ceni najemodajalca, ki znaša 29,65 EUR/mesec brez DDV (v skladu z 2. točko prvega odstavka 44. člena Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15 in 77/18) se davek na dodano vrednost za najem ne obračunava).

3.3. Z izbranimi ponudniki bo sklenjeno najemno razmerje za 5 let, najemnik pa lahko ob soglasju najemodajalca najeto garažo na stroške najemnika tudi ustrezno zavaruje.

3.4. Ponudnik mora imeti v času podaje ponudbe poravnane vse zapadle obveznosti do Občine Kidričevo.

3.5. Ponudnik lahko ponudbo za najem garaže umakne ali dopolni do roka za sprejem ponudbe.

3.6. Ponudniki, ki ne bodo oddali popolnih ponudb, bodo pozvani k dopolnitvi, če ponudba vsebuje vse elemente ponudbe, ima pa pomanjkljivo dokumentacijo. V kolikor ponudba tudi v roku, določenem za dopolnitev, ne bo popolna, je najemodajalec ne bo upošteval.

3.7. Prepozno prispele ponudbe, ponudbe pod izklicno letno najemnino in ponudbe, ki ne bodo izpolnjevale vseh pogojev, ne bodo upoštevane. Ponudbe, ki bodo prispele po roku za oddajo ponudb, bodo vrnjene ponudniku neodprte oziroma v enaki obliki, kot bodo prispele.  

3.8. Izbrano bo 5 ponudnikov, ki bodo izpolnjevali vse razpisne pogoje in ponudili najvišje mesečne najemnine, vendar najmanj v višini izhodiščne. Ta  bo tudi prvi opravil izbiro garaže, ki jo želi vzeti v najem. Za njim bo izbran ponudnik z drugo najvišjo ponudbo ter tako po vrsti za vse garaže. V primeru več najugodnejših ponudb bo najemodajalec opravil žreb.

3.9. Najugodnejši ponudniki bodo obveščeni najkasneje v 15 dneh od datuma odpiranja ponudb. Odpiranje ponudb ne bo javno. Z najugodnejšim ponudnikom bo sklenjena pogodba za obdobje treh let.

3.10. Občina Kidričevo lahko brez kakršnekoli odškodninske odgovornosti do sklenitve pravnega posla prekine oz. ustavi postopek oddaje v najem, ne da bi za to navedla razloge. Obveznost najemodajalca, da sklene pogodbo s ponudnikom, ki ponudi najugodnejše pogoje, ali katerimkoli ponudnikom, je izključena.

3.11. Najemnik nima pravice oddati garaže v podnajem.

3.12. Namera se objavi na uradni spletni strani najemodajalca.
1. Pisna ponudba mora vsebovati:
· podatke o ponudniku (ime in priimek ter naslov stalnega prebivališča, navedbo davčne številke in EMŠO);

· navedbo višine ponujene mesečne najemnine brez DDV, ki ne sme biti nižja od izhodiščne; 

2. Rok in naslov za oddajo ponudbe:
Ponudba mora biti dostavljena na naslov Občina Kidričevo, Kopališka ulica 14, 2325 Kidričevo, v zaprti ovojnici z oznako »Ponudba za najem parkirnega prostora - Ne odpiraj!«. Na ovojnici mora biti označen ime in naslov ponudnika. Pravočasne bodo ponudbe, ki bodo prispele na naslov naročnika do vključno 31.3.2021. Nepravočasne ponudbe bodo neodprte vrnjene ponudnikom. Vsa pojasnila v zvezi z namero lahko zainteresirani dobijo pri direktorju občinske uprave Občine Kidričevo, Damjanu Napast in sicer na tel. št: 02 799 06 11,
GSM: 041 394 143, ali na elektronski naslov: obcina@kidricevo.si.









Anton LESKOVAR,








          župan Občina Kidričevo
· priloga: obrazec – ponudba za najem parkirnega prostora
· slika garaž, ki so predmet najema

